recursal/SuperWikiNEXT-32B huggingface dataset:
**நடமாடும் பள்ளிகள்** (Mobile schools) எனும் புதுமை கருத்து பிரடரிக் ஜே. மக்டோனால்ட் (Frederick J. McDonald) எனும் ஸ்டான்ஃபோர்ட் பல்கலைக்கழக பேராசிரியரால் அறிமுகப்படுத்தப்பட்டது. "சமூக சூழலில் பட்டறிவை பெறுவதே உண்மையான கல்வி" என்ற கருத்தே இப்பள்ளிகள் தோன்ற காரணமாய் அமைந்தது. இப்பள்ளிகளில் வகுப்பறையைவிட்டு மாணவரை வெளியே அழைத்துச்சென்று சமூக நடவடிக்கைகளை கண்ணுறவும், அதில் பங்கேற்கவும்,பாடம் தொடர்புடைய களங்களுக்குச் சென்று நேரடி அனுபவங்களை பெறவும் வாய்பளிக்கப்படுகிறது.

இந்தியாவில் நடமாடும் பள்ளிகள்
-----------------------------

இந்தியாவிலுள்ள நடமாடும் பள்ளிகள் மக்டோனால்ட் பள்ளிகளிலிருந்து மாறுபட்ட நோக்கங்களை கொண்டுள்ளன. "பள்ளியை நோக்கி குழந்தை" என்ற நிலையை மாற்றி "குழந்தையை நோக்கி பள்ளி" என்ற புதுமை கருத்தினை உயிர்பெறச்செய்துள்ளன. இப்பள்ளிகளை முதன்முதலாக யுனிசெஃப் நிறுவனம் இந்தியாவிலுள்ள தெருவோர குழந்தைகளின் கல்வி மேம்பாட்டிற்காக மத்தியபிரதேசத்தின் சில நகரங்களில் அறிமுகப்படுத்தியது.இப்பள்ளிகள் கரும்பலகை மற்றும் கற்பித்தல் பொறுட்களடங்கிய வாகனம் (Bus or Van)மற்றும் வகுப்பறைகளாக தடுக்கப்பட்ட வாகனம் போன்ற வளங்களை கொண்டுள்ளன. இவை மாலை நேரங்களில் தெருவோர குழந்தைகள் அதிகம் வசிக்கும் இடங்களுக்குச் சென்று கல்வியளிக்கின்றன. அனைவருக்கும் கல்வி இயக்கம் (SSA) நாடெங்கிலும் நடமாடும் முகாம்களை நடத்தி தெருவோர குழந்தைகளுக்கு கல்வியளிக்க முயல்கிறது.தற்போது மும்பை, பெங்களூரு போன்ற நகரங்களில் சில அரசுசாரா தொண்டுநிறுவனங்கள் இப்பள்ளிகளை சிறப்பாக நடத்திவருகின்றன.

மேற்கோள்கள்
-----------

* வே.அறிவன் மணிமுத்து,"கல்விப் புதுமைகள்"-2009
* முனைவர்.கி.நாகராஜன்,"கல்விப் புதுமைகளும் மேலாண்மையும்"-2009
* J.C.Aggarval,Educational Technology-2003.
* www.ssa.nic.in
தியோலோ குன்றின் மேல் உள்ள தியோலோ விருந்தினர் மாளிகை. 
 துர்பின் மலைக்கு எதிரே உள்ள தியோலோ மலை மற்றும் காளிம்பொங்கின் காட்சி
**தியோலோ மலை** (*Deolo Hill*) இந்தியாவின் மேற்கு வங்காள மாநிலத்தின் காளிம்பொங் நகரில் உள்ள மலைகளில் ஒன்றாகும். காளிம்பொங் டர்பின் மற்றும் தியோலோ ஆகிய இரு மலைகளை இணைக்கும் முகட்டில் இது அமைந்துள்ளது. இந்த மலை கடல்மட்டத்திலிருந்து 1,704 மீட்டர் (5,590 அடி) உயரத்தில் அமைந்துள்ளது. இது காளிம்பொங் நகரத்தின் மிக உயரமான இடமாகும். இதுநகரின் வடகிழக்கில் அமைந்துள்ளது. நகரின் முதன்மையான குடிநீர் ஆதாரமாக விளங்கும் மூன்று நீர்த் தேக்கங்கள், இந்த மலையின் மேல் உள்ளன. காளிம்பொங் நகரம், ரெல்லி ஆற்றுப் பள்ளத்தாக்கில் உள்ள கிராமங்கள், டீஸ்டா ஆறு மற்றும் டீஸ்டா ஆற்றுப் பள்ளத்தாக்குகள் அனைத்தையும் இந்த இடத்திலிருந்து பார்க்கலாம்.

மேகமூட்டம் இல்லாமல் வானம் தெளிவாக இருக்கும்போது, மேற்கு சிக்கிமின் பனி படர்ந்த மலைகளையும் இங்கிருந்து காணலாம். இந்த மலையின் உச்சியில், பொழுதுபோக்கு நோக்கங்களுக்காகக் கட்டப்பட்ட பூங்கா ஒன்று உள்ளது. இதில் கவர்ச்சியான மலர்ச்செடிகள் பல உள்ளன. இந்த பூங்கா சுற்றுலாப் பயணிகளுக்கும் உள்ளூர் மக்களுக்கும் ஓர் பிரபலமான சுற்றுலாத் தலமாகும். பூங்காவிற்கு அருகில் இந்து கோயிலும் உள்ளது. மொத்தத்தில் தியோலோ காளிம்பொங் நகரம் மற்றும் இதன் அண்டை மலைகளின் பரந்த 360 பாகைக் காட்சியை வழங்குகிறது.

மேற்கோள்கள்
-----------

1. ↑   *India Handbook*. Footprint handbooks. Trade & Travel Publications. 2000. பக். 618.. பார்த்த நாள்: 2012-10-30.
**தியோலாலி (Deolali)** அல்லது **தேவலாலி** என்பது இந்திய மாநிலமான மகாராட்டிராவின் நாசிக் மாவட்டத்திலுள்ள ஓர் சிறிய மலை வாழிடமும், மக்கள் தொகை கணக்கெடுப்பு நகரமும் ஆகும்.

தியோலாலியில் ஒரு முக்கியமான இராணுவத் தளம் உள்ளது. நாட்டின் மிகப் பழமையான இந்திய இராணுவ மையங்களில் ஒன்றான தியோலாலி முகாம், இந்த பிராந்தியத்தில் வான்படை நிலையம், இந்தியத் தரைப்படையின் பீரங்கிப் பள்ளி உட்பட பிற நிறுவனங்களைத் தொடங்கியது. தியோலாலியில் ஏராளமான கோயில்களும் சுற்றுலா தலங்களும் உள்ளன.

வரலாறு
------

### பிரித்தானியர் காலம்

தியோலாலி மும்பைக்கு வடகிழக்கில் 100 மைல் தொலைவில் இருந்த ஒரு பிரித்தானிய இராணுவ முகாமாகும் (அப்போது பம்பாய் என்று அழைக்கப்பட்டது). இது இராணுவ பணியாளர் கல்லூரியின் அசல் இடமாகும். இப்போது இந்தியாவின் இராணுவ அதிகாரிகளுக்கான கல்லூரி என மாற்றப்பட்டுள்ளது.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, தியோலாலியின் மொத்த மக்கள் தொகை 54,027 ஆகும். அவர்களில் 28,269 ஆண்கள் மற்றும் 25,758 பெண்கள் இருந்தனர். 0 முதல் 6 வயதுக்குட்பட்டவர்கள் 6,085 ஆக இருந்தனர். மொத்த கல்வியறிவாளர்களின் எண்ணிக்கை 43,172 ஆகும். இது 79.9% ஆகும் ஆண்களின் கல்வியறிவு 83.5% மற்றும் பெண் கல்வியறிவு 76.0%. தியோலாலியின் 7+ மக்கள்தொகையின் கல்வியறிவு விகிதம் 90.1% ஆகும். இதில் ஆண்களின் கல்வியறிவு விகிதம் 94.3% எனவும் பெண் கல்வியறிவு விகிதம் 85.4% ஆகும். பட்டியல் சாதியினரும் பட்டியல் பழங்குடியினரின் எண்ணிக்கை முறையே 11,540 , 1,982 ஆகும். தியோலாலியில் 2011 இல் 11696 வீடுகள் இருந்தன.

போக்குவரத்து
------------

### தொடருந்து

தேவ்லாலி தொடருந்து நிலையம் ஏராளமான முக்கியமான தொடருந்துகள் நிறுத்தப்படும் இடத்துக்கு மிக அருகில் உள்ளது. நாசிக் நகரிலிருந்து 17 கி.மீ தொலைவில் அமைந்துள்ள ஓசர் விமானநிலையத்தில் ஒரு விமான முனையம் கட்டப்பட்டுள்ளதால் விமான இணைப்பும் உள்ளது

ஆர்வமுள்ள இடங்கள்
-----------------

நகரைச் சுற்றிலும், முக்திதம் கோயில் உட்பட பல கோயில்களைக் கொண்டுள்ளது. மேலும், இது பௌத்த குகைகளுக்கும் பிரபலமானது. இது பாண்டவர் குகைகள் என்று பிரபலமாக அறியப்படுகிறது.  தியோலாலியில் இருக்கும் கோல்ஃப் மைதானம், பிரித்தானியக் காலத்தின் போது உருவாக்கப்பட்ட இந்தியாவின் மிகப்பெரிய ஒன்றாகும்.

கிறித்துவ யாத்திரை மையமாக விளங்கும் குழந்தை இயேசுவின் ஆலயம் தியோலாலியில் இருந்து 8 கி.மீ தூரத்தில் அமைந்துள்ளது.

மேற்கோள்கள்
-----------

1. 1 2  "Census of India: Deolali". *www.censusindia.gov.in*. 25 December 2019 அன்று பார்க்கப்பட்டது.
2. ↑  "52nd Report of the Commissioner for Linguistic Minorities in India" (PDF). *nclm.nic.in*. Ministry of Minority Affairs. p. 18. 25 May 2017 அன்று மூலம் (PDF) பரணிடப்பட்டது. 15 February 2018 அன்று பார்க்கப்பட்டது.
3. ↑  "Nashik district official site". Nashik.nic.in. 30 January 1948. 1 October 2013 அன்று மூலம் பரணிடப்பட்டது. 28 September 2013 அன்று பார்க்கப்பட்டது.
4. ↑  "Nashik district Official Site - History". Nashik.nic.in. 1 October 2013 அன்று மூலம் பரணிடப்பட்டது. 28 September 2013 அன்று பார்க்கப்பட்டது.
5. ↑  "Devotees start arriving for Infant Jesus annual feast". 9 February 2018. .

வெளி இணைப்புகள்
---------------

* Questions & Answers: Doolally tap:, Michael Quinion, 1996–2005, World Wide Words
* District map, Nashik district
**வெ. துரையனார் அடிகள்** (மே 12, 1891 - சனவரி 5, 1973) தென்னாப்பிரிக்காவில் பிறந்து, இந்திய விடுதலைப் போராட்டத்தில் பங்குகொண்டவர்.

வாழ்க்கைக் குறிப்பு
-------------------

துரையனார் அடிகளார் வெங்கடாசலம் பிள்ளை, செல்லத்தாச்சி ஆகியோருக்கு மகனாகத் தென்னாப்பிரிக்காவில் உள்ள திரான்சுவால் என்ற இடத்தில் உள்ள ரூடிபோர்டு என்ற ஊரில் துரையனார் அடிகள் பிறந்தார். இவரின் இளமைப்பெயர் துரைசாமி என்பதாகும். தமிழறிஞர் மறைமலையடிகளாரிடம் தமிழ் படிக்க வந்த பிறகு தம் பெயரைத் துரையனார் அடிகள் என மாற்றிகொண்டவர்.

தந்தை வெங்கடாசலம் பிள்ளையின் முன்னோர்கள் மொரீசியசு, தென்னாப்பிரிக்காவிற்கு வணிகம் செய்யச் சென்றவர்கள். தென்னாப்பிரிக்காவில் இருந்தபொழுது இந்தியர்கள் நடத்திய கால்பந்து கிரிக்கெட், குத்துச்சண்டை முதலிய தற்காப்புக்கலைகளில் நன்றாகப் பயின்றவர் துரையனார் அடிகள்.

விடுதலைப் போராட்டத்தில் பங்குபற்றல்
-----------------------------------

மகாத்மா காந்தி நடத்திய அமைதிவழி சட்டமறுப்பு இயக்கத்தில் கலந்து கொண்டு 1909 ஆம் ஆண்டில் துரையனார் அடிகள் சோகன்சுபர்க் சிறையில் அடைக்கப்பட்டார். ஒரு திங்கள் அந்தச் சிறையில் இருந்த பிறகு நீதியரசர் வெர்னோன் முன்னிலையில் நிறுத்தபட்டு, அடையாளச் சீட்டு கொளுத்தியமைக்கும், இல்லாமைக்கும் ஆறு மாதம் தண்டிக்கப்பெற்று, உள்ளூர்ச் சிறைச்சாலையில் பதினைந்து நாளும் டீப்குளுஃப் சிறையில் ஆறு மாதங்களும் அடைக்கப்பெற்றார்.

தமிழகம் வருகை
-------------

துரையனார் தமிழ் படிக்கவென தம் தாயாருடன் தமிழ்நாடு வந்தார். சென்னையில் பல்லாவரத்தில் வாழ்ந்த மறைமலை அடிகளாரிடம் நன்கு தமிழ் கற்றார். பின்னர் மறைமலை அடிகளாரிடம் கருத்து மாறுபட்டு வெளியேறி, சுவாமிமலை வந்து 1912 முதல் தங்கியிருந்தார்.

சுவாமிமலையில் தங்கியிருந்த பொழுது கும்பகோணம் பகுதியில் நடந்த பல்வேறு இந்திய விடுதலைப் போராட்டங்களில் கலந்துகொண்டார். குறிப்பாகக் கிலாபத்து இயக்கம், மதுவிலக்கு இயக்கம், தீண்டாமை இயக்கம் உள்ளிட்ட பல போராட்டங்களில் கலந்துகொண்டு ஏழாண்டுகள் சிறைத் தண்டனை பெற்றார்.

1930 இல் திருச்சியில் நடந்த உப்புச்சத்தியாக்கிரகத் திட்டமிடல் கூட்டத்தில் கலந்து கொண்டார். 100 பேர் கொண்ட ஒரு குழுவுக்குத் தலைமையேற்று வேதாரண்யத்தில் போராட்டம் நடத்தியபொழுது கைதுசெய்யப்பட்டு, கடலூர்ச் சிறையில் அடைக்கப்பெற்றார். பின்னர் துரைசாமியார் வேலூர் சிறைக்கு மாற்றப்பட்டார். காந்தி - இர்வின் ஒப்பந்தப்படி கைதிகள் அனைவரும் விடுதலை செய்யப்பெற்றனர்.

துரைசாமியார் சட்டமறுப்பு இயக்கத்தில் (1932) ஈடுபட்டு 4 ஆண்டுகள் சிறைத் தண்டனை பெற்று, திருச்சியிலும், பின்னர் மதுரைச் சிறையிலும் இருந்தார்கள். மதுரைச்சிறையில் இருந்தபொழுது துரையனாரின் துணைவியார் துளவம்மாள் இறந்துவிட்டார்.

அரசியலில்
---------

1936 இல் தஞ்சாவூர் மாவட்ட காங்கிரசுக் குழுத் தலைவராகத் தேர்ந்தெடுக்கப்பட்டார். 1939 இல் குடந்தை நகரமன்ற உறுப்பினராகத் தேர்ந்தெடுக்கப்பட்டார்.

எழுதிய நூல்கள்
--------------

* *திருவியன் மதியம்* (அறவாழ்வு வலியுறுத்தும் நூல்)
* *திராவிடத் தமிழர்களின் பண்டைக்கால வரலாறு*
* *வெ.துரையனார் அடிகள் தன் வரலாறு நூல் (1995, பதிப்பு: மு. இளங்கோவன்)*

மறைவு
-----

துரையனார் 05.01.1973 இல் மறைந்தார்.

உசாத்துணை
---------

* தென்னாப்பிரிக்கத் தமிழர் வெ.துரையனார் அடிகள், முனைவர் மு. இளங்கோவன்
**திரவ இயக்க திட்ட மையம்** (*Liquid Propulsion Systems Centre*) இந்திய விண்வெளித்துறையின் கீழ் வருகின்ற ஒரு தனித்து இயங்கும் ஓர் மையமாகும். இதன் தலைமையிடம் திருவனந்தபுரத்தில் உள்ள வலியமலா ஆகும். இதன் கிளைகள் தமிழ் நாட்டிலுள்ள திருநெல்வேலி மாவட்டத்தை சார்ந்த மகேந்திரகிரியிலும், பெங்களூருவிலும் அமைந்துள்ளன. இம் மையத்தில் திரவ எரிபொருளால் இயங்கும் ராக்கெட் இன்ஜின்கள் வடிவமைக்கப்படுகின்றன.

### வலியமலா

இது இம்மையத்தின் தலைமையகமாக விளங்குகின்றது. இங்கு திரவ இனஜின்களின் வடிவமைப்பு, மற்றும் ஆராய்ச்சி நடைபெறுகிறது. இங்கு சுமார் 800 பேர் வேலைப் பார்க்கிறார்கள்.

### மகேந்திர கிரி

தமிழ்நாட்டின் திருநெல்வேலி மாவட்டம் மற்றும் கன்னியாகுமரி மாவட்டத்தின் எல்லைப் பகுதியில் தேசிய நெடுஞ்சாலை 47க்கு மிக அருகாமையில் அமைந்துள்ளது. இங்கு 600 பேர் நிரந்தரமாகவும் 1000 பேர் ஒப்பந்த தொழிலாளர்களாகவும் வேலை பார்த்து வருகிறார்கள். கடுங்குளிர் இயந்திரம் உருவாக்கம் மற்றும் அதன் சோதனை, திரவ செலுத்து வாகனம் உருவாக்குதல், ஒருங்கிணைத்தல் மற்றும் சோதனை செய்து தகுதிப்படுத்துதல் ஆகிய பணிகள் இங்கு நடைபெற்று வருகின்றன.

### பெங்களூரு

செயற்கைக்கோள்களுக்கான சிறிய உந்து இயந்திரங்கள் இங்கே செயல்வடிவம் பெறுகின்றன.

உசாத்துணை
---------

1. ↑

வெளி இணைப்புகள்
---------------

* LPSC Webpage பரணிடப்பட்டது 2013-09-27 at the வந்தவழி இயந்திரம்
ஒரு பிளக் கோநெட் நனோ ஆளில்லாத உலங்கு வானூர்தி
**பிளக் கோநெட் நனோ** (*Black Hornet Nano*) என்பது நோர்வேயின் புரொக்ஸ் டைனமிக்சினால் வடிவமைக்கப்பட்டு, பிரித்தானிய இராணுவத்தினால் பயன்படுத்தப்படும் ஓர் இராணுவ நுண்ணிய ஆளில்லாத வானூர்தி ஆகும்.

இது கிட்டத்தட்ட 10 செ.மீ x 2.5 செ.மீ அளவுடையதும், தரையிலுள்ள படைகளுக்கு உள்ளூர் சுற்றாடல் விழிப்புணர்வை வழங்கக் கூடியதும் ஆகும். இது கையினுள் அடங்கக் கூடியளவு சிறியதும், மின்கலம் உட்பட கிட்டத்தட்ட அரை அவுன்சு நிறையினை உடையது. இந்த ஆளில்லாத வானூர்தி முழு அசைவுக் காணொளி மற்றும் ஒளிப்படங்களை வழங்கக் கூடிய ஒளிப்படக் கருவியைக் கொண்டுள்ளது. £20 மில்லியன் செலவில் 160 அலகுகள் வடிவமைக்கப்பட்டுள்ளன.

பாவனையாளர்கள்
-------------

* பிரித்தானிய தரைப்படை
* நோர்வே தரைப்படை

உசாத்துணை
---------

1. ↑  Adrian Shaw (2013-02-03). "The eight inch spy in the sky: Tiny 'Black Hornet' helicopters snoop in Afghanistan in latest technology helping British troops - Mirror Online". Mirror.co.uk. 2013-02-07 அன்று பார்க்கப்பட்டது.
2. ↑  "Miniature surveillance helicopters help protect front line troops - News story - Inside Government". GOV.UK. 2013-02-07 அன்று பார்க்கப்பட்டது.
3. ↑  Matthew Weber (2013-02-07). "The Black Hornet Is A $195,000 Spy Plane That Fits In Your Hand - Gizmo Crazed". gizmocrazed.com. 2013-02-07 அன்று பார்க்கப்பட்டது.
**தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது** (*National Institute of Pharmaceutical Education and Research, Ahmedabad*) என்பது இந்திய பொது மருந்தியல் ஆராய்ச்சி பல்கலைக்கழகம் மற்றும் இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு நிறுவனங்களில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவன, இந்நிறுவனம் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் உள்ளது. முக்கியமான மருந்து உற்பத்தித் துறையில் பரந்த திறன்களை இந்நிறுவனம் கொண்டுள்ளது.

கல்வியாளர்கள்
-------------

இந்த நிறுவனம் 2 வருட முதுநிலை பட்டப்படிப்பை வழங்குகிறது. எம். எஸ். (மருந்தியல்) 7 பிரிவுகளில் (உயிர்த்தொழில்நுட்பம், மருத்துவ வேதியியல், மருத்துவ சாதனங்கள், மருந்தியல் & நச்சுயியல், இயற்கைப் பொருட்கள், மருந்து பகுப்பாய்வு & மருந்தியல்).

### தரவரிசை

தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத், 2020 ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 8வது இடத்தைப் பிடித்தது. இது அதன் முந்தைய தரவரிசையிலிருந்து முன்னேற்றம் ஆகும். தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத் 2019 இல் 9வது இடத்திலிருந்தது.

குறிப்பிடத்தக்க ஆளுமை
---------------------

**ராகேசு குமார் தெகடே**, இணைப் பேராசிரியர், சமீபத்தில் அமெரிக்காவின் இசுட்டான்போர்ட்டு பல்கலைக்கழகத்தால் வெளியிடப்பட்ட உலகப் பட்டியலில் மருந்தியல் மற்றும் மருந்தியல் துறையில் சிறந்த 2% விஞ்ஞானிகளில் பட்டியலிடப்பட்டுள்ளார். பட்டியலில் இடம்பெற்றுள்ள இளம் இந்தியர் இவர் என்பது குறிப்பிடத்தக்கது. பேராசிரியர். தெகடே 15 ஆண்டுகளுக்கும் மேலான கற்பித்தல் மற்றும் ஆராய்ச்சி அனுபவத்துடன் கூடிய கல்வி-ஆராய்ச்சியாளர் ஆவார். இவர் புற்றுநோய் சிகிச்சை, நீரிழிவு, மூட்டுவலி மற்றும் நரம்பியல் கோளாறுகளுக்கான சிகிச்சை மருந்துகள், எஸ்ஐ ஆர். என். ஏ. நுண்புரி ஆர். என். ஏ. போன்றவற்றின் குறிப்பிட்ட விநியோகத்திற்கான இலக்கு நானோ தொழில்நுட்பம் சார்ந்த தயாரிப்புகளின் வடிவமைப்பு, மேம்பாடு மற்றும் குணாதிசயங்கள் இவரது ஆராய்ச்சி குழு ஆராய்கிறது. இவர் > 300 சக மதிப்பாய்வு செய்யப்பட்ட ஆய்வுக் கட்டுரைகளை வெளியிட்டுள்ளார். (> 7500 மேற்கோள்கள்; எச். சுட்டெண் 48) மற்றும் பல காப்புரிமை பெற்றுள்ளார். தெகடே "மருந்து தயாரிப்பு மேம்பாடு மற்றும் ஆராய்ச்சித் தொடரில் முன்னேற்றங்கள்" என்ற தலைப்பில் புகழ்பெற்ற புத்தகத் தொடரின் தலைமை ஆசிரியர் ஆவார்.

மேற்கோள்கள்
-----------

1. ↑  The Hindu : Education Plus Bangalore : NIPER sets the benchmark
2. ↑  All-India level rank in NIPER for SC boy - The Hindu
3. ↑  NIPER conducts convocation - The Hindu
4. ↑  Paliwal, Priyansha (2020-05-18). "NIPER Ahmedabad: Where Education meets Passion". *Ashaval.com* (ஆங்கிலம்). 2020-06-14 அன்று மூலம் பரணிடப்பட்டது. 2020-06-14 அன்று பார்க்கப்பட்டது.

| * பா
* உ
* தொ
தேசிய மருந்தியல் கல்வி மற்றும் ஆராய்ச்சி நிறுவனங்கள் |
| --- |
| 
* அகமதாபாது
* குவகாத்தி
* ஹாஜிப்பூர்
* ஐதராபாத்து
* கொல்கத்தா
* மொகாலி
* ரேபரேலி

 |
வறுத்த கோழி
**தேசிய வறுத்த கோழி நாள்** (*National Fried Chicken Day*) என்பது அமெரிக்க ஐக்கிய நாடுகளில் ஆண்டுதோறும் சூலை 6ஆம் தேதி அனுசரிக்கப்படுகிறது. இந்த நாள் எப்படி உருவானது என்பது குறித்த தெளிவான தகவல்கள் இல்லை.

தேசிய வறுத்த கோழி நாளினைக் கொண்டாட, வறுத்த கோழிக்கறி பல்வேறு முறைகளில் தயாரிக்கப்பட்டு, உண்ணப்படுகிறது.

*சர்ச்'சு சிக்கன்* மற்றும் கே. எப். சி. போன்ற சில வறுத்த கோழி உணவகங்களும், கிராண்டிசு போன்ற பிற தொடர் வணிக உணவகங்களும் தேசிய வறுத்த கோழி நாளில் இந்நாள் குறித்த விளம்பரங்களை வெளியிட்டு வாடிக்கையாளர்களைக் கவர்கின்றன.

ஆத்திரேலியாவில்
---------------

2018ஆம் ஆண்டில் கே. எப். சி. இன் ஆத்திரேலிய நிறுவனங்கள் ஆண்டு முழுவதும் இந்நாளைக் கொண்டாடும் வகையில் வருடம் முழுவதும் இலவச வறுத்த கோழியை வெல்லும் வாய்ப்பை வழங்கியது. இப்போட்டியில் பங்கேற்பவர் பரிசுக்குத் தகுதியானவர் என்பதற்கான காரணங்களைக் கூறி சமூக ஊடக இடுகைகளை உருவாக்குவதன் மூலம் போட்டியில் பங்கேற்கலாம் என அறிவித்தது. இப்போட்டியில் 19 வயது இளைஞன் ஒருவன், தனது தோழியுடன் சேர்ந்து, தனது காலில் கே. எப். சி. நிறுவன அடையாளச் சின்னத்தினை பச்சை குத்திக்கொண்டதன் மூலம் வெற்றி பெற்றார். இந்த நாள் பாரம்பரியமாகச் சூலை 7 அன்று ஆத்திரேலியாவில் அனுசரிக்கப்படுகிறது.

மேலும் பார்க்கவும்
------------------

* உணவு நாட்களின் பட்டியல்

மேற்கோள்கள்
-----------

1. ↑  Hot Damn! It's National Fried Chicken Day
2. ↑  National Day Calendar: July 6, National Fried Chicken Day
[*தொடர்பிழந்த இணைப்பு*]
3. ↑  Fried Chicken Day recipes
4. ↑  Ways to Celebrate National Fried Chicken Day in Dallas
5. ↑  Make Ultimate At-Home Chicken for National Fried Chicken Day
6. ↑  On Fried Chicken Day, New Ways the South is Serving Up the Bird
7. ↑  Church's Chicken offers National Fried Chicken Day special
8. ↑  KFC Celebrates National Fried Chicken Day With SoCal Special
9. ↑  Visit Grandy's During National Fried Chicken Day
10. ↑  Free Fried Chicken For One Year In This Country
11. ↑  Friday is National Fried Chicken Day and KFC is Giving Away a Year of Free Chicken
12. ↑  Schoolie's Tattoo Scores Sydney Teen Free KFC for a Year

வெளி இணைப்புகள்
---------------

* 

* பொதுவகத்தில் Fried chicken தொடர்பாக ஊடகக் கோப்புகள் உள்ளன.
* வறுத்த கோழி உணவு
அரமகளிர் பற்றிய குறிப்புகள் சங்கப்பாடல்களில் உள்ளன. இவற்றைத் தொகுத்து எண்ணிப் பார்க்கும்போது இக்காலத்து வழிபடப்படும் கன்னிமார் தெய்வம் நினைவுக்கு வருகிறது. 

* சூர் அரமகளிர்

மலையருவியில் நீராடும் சூரர மகளிரை அடைய முடியாது. 
முருகன் குடிகொண்டுள்ள சோலையில் சூர்-அரமகளிர் ஆடினர். பலராக ஒன்றுகூடி ஆடினர். அவர்கள் தம் கால்களில் சிலம்பு அணிந்திருந்தனல். அவர்கள் ஆடும்போது எழுந்த சிலம்பொலி சோலையில் எதிரொலித்தது. "வெற்றி கண்ட கோழிக்கொடி வாழிய" எனப் பாடிக்கொண்டே ஆடினர். 
தலைவன் தலைவியின் கையைப் பற்றிக்கொண்டு சூர்-அரமகளிர் கோயிலின் முன் நின்றுகொண்டு "பிரியேன்" எனச் சூளுரை செய்தான். 
* வான் அரமகளிர்

திருச்சீர் அலைவாய் முருகனின் 12 கைகளில் ஒன்று வானர மகளிர்க்கு மாலை சூட்டிக்கொண்டிருக்கும். 
இமயத்து உச்சியில் வாழும் வான் அரமகளிர் அன்னப்பறவையை விரும்புவர். 
* வரை அரமகளிர்

வரையர மகளிர் இளமைக் கோலத்தினர். மென்மை, அரும்புமுலை, செவ்வாய், சுணங்கழ்ழகு கொண்ட மார்பகம் ஆகியவற்றைக் கொண்ட பருவப்பெண் ஒருத்தி, குன்றக் குரவனின் மகள், வரையர மகளிர் போன்றவள் எனக் குறிப்பிடப்படுகிறாள். 
வரையர மகளிர் அணியாக நின்றுகொண்டு தலைவியை 'நல்லவள்' 'நல்லவள்' என வாழ்த்தினார்களாம். (தலைவன் திரும்பவும் வந்தது தன்னை மணந்துகொள்ளாமையால்) தலைவனுக்கு மட்டும் தலைவி தீயவள் ஆகிவிட்டாளாம். இவ்வாறு கூறுகிறாள் ஒரு தலைவி.

அடிக்குறிப்பு
-------------

1. ↑  ஒளிறுவன இழிதரும் உயர்ந்து தோன்று அருவி,  
நேர் கொள் நெடு வரைக் கவாஅன்
(25)  
சூரரமகளிரின் பெறற்கு அரியோளே.(அகநானூறு 162}
2. ↑  'கோழி ஓங்கிய வென்று அடு விறல் கொடி   
வாழிய பெரிது!' என்று ஏத்தி, பலர் உடன்   
சீர் திகழ் சிலம்பு அகம் சிலம்பப் பாடி (40)  
சூரரமகளிர் ஆடும் சோலை, (திருமுருகாற்றுப்படை)
3. ↑  நேர் இறை முன்கை பற்றி,  
சூரரமகளிரோடு உற்ற சூளே. (குறுந்தொகை 153)
4. ↑  ஒரு கை (115)  
நீல் நிற விசும்பின் மலி துளி பொழிய, ஒரு கை   
வான் அர மகளிர்க்கு வதுவை சூட்ட; (திருமுருகாற்றுப்படை)
5. ↑  நிலம் தாழ் மருங்கின் தெண் கடல் மேய்ந்த  
விலங்கு மென் தூவிச் செங் கால் அன்னம்,  
பொன் படு நெடுங் கோட்டு இமயத்து உச்சி  
வான் அரமகளிர்க்கு மேவல் ஆகும் (5)   
வளராப் பார்ப்பிற்கு அல்கு இரை ஒய்யும் (நற்றிணை 356)
6. ↑  குன்றக் குறவன் காதல் மட மகள்  
வரையர மகளிர்ப் புரையும் சாயலள்;  
ஐயள்; அரும்பிய முலையள்;  
செய்ய வாயினள்; மார்பினள், சுணங்கே.(ஐங்குறுநூறு 255)
7. ↑  வரையர மகளிரின் நிரையுடன் குழீஇ,  
பெயர்வுழிப் பெயர்வுழித் தவிராது நோக்கி,  
நல்லள் நல்லள் என்ப; (5)  
தீயேன் தில்ல, மலை கிழவோற்கே! (ஐங்குறுநூறு 204)
**பூதவராயன்பேட்டை சீனுவாசபெருமாள் கோயில்** தமிழ்நாட்டில் கடலூர் மாவட்டம், பூதவராயன்பேட்டை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சீனுவாசப் பெருமாள், ஸ்ரீதேவி பூதேவி சன்னதிகள் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. சித்திரை மாதம் சித்திரைத்திருவிழா முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது. சித்திரை மாதம் தெப்பத்திருவிழா நடைபெறுகிறது. பாஞ்சராத்திர முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பூதப்பாண்டியன்தேவியார் - பெருங்கோப்பெண்டு
-----------------------------------------

புதுக்கோட்டை மாவட்டத்தில் தற்பொழுது ஒலியமங்கலம் என்று வழங்கப்படும் ஊரானது, பண்டை நாளில் ஒல்லையூர் நாடாக விளங்கியது. அந்நாட்டை ஆண்ட மன்னனான பூதப்பாண்டியன் இற்நதபோது, மிகவும் வருந்திய அவனுடைய மனைவி பாடிய பாடலொன்று புறநானுற்றில் இடம் பெற்றுள்ளது. இவருடைய இயற்பெயரினை அறிய இயலவில்லை. கணவன் இறந்ததும், சமூக ரீதியில் பெண் அடையும் துயரங்களைவிடத் தீக்குளிப்பது மேலானது என்ற கருத்தமைந்த பாடலைப் பாடியுள்ளார். இப்பாடல் பன்முக வாசிப்பினுக்கு இடம் தரக்கூடியது.

  பல்சான் றீரே! பல்சான் றீரே!  

  'செல்க' எனச் சொல்லாது, ஒழிக' என விலக்கும்,  

  பொல்லாச் சூழ்ச்சிப் பல்சான் றீரே!  

  அணில்வரிக் கொடுங்காய் வாள்போழ்ந் திட்ட ..........  

    

  திணை - பொதுவியல்: துறை - ஆனந்தப்பையுள்.

'கணவனுடன் செல்க' எனச் சொல்லாமல் தடுக்கும் பொல்லாது சூழ்ச்சி செய்யும் சான்றோர் பலரே! அணிலுடைய வரி போன்ற வரிகளை உடைய வளைந்த வெள்ளரிப் பழத்தின் விதை போன்ற நல்ல மணமான நெய் கலவாத நீர்ச்சோறு, எள் துவையல், புளிசேர்த்த வேளைக்கீரை ஆகியவற்றை உண்டும், பாய் இல்லாமல் பருக்கைக் கல் மேல்படுத்தும், கைம்மை நோய்பியற்றும் பெண்டிர் அல்லேன் நான். புறங்காட்டில் உருவாக்கப்பட்ட கரிய முருட்டால் அடுக்கப்பட்ட ஈமப்படுக்கை உமக்கு அரிதாக விளங்கலாம். பெரிய தோளுயுடைய என் கணவன் மாய்ந்தமையால், அந்த ஈமத்தீயே எமக்கு இதழ் மலர்ந்த தாமரையின் தண்ணீர் பொய்கை நீர் போல் இன்பம் அளிப்பதாகும்.

மேற்கோள்கள்
-----------

1. ↑  ந.முருகேசபாண்டியன்,அற்றைத் திங்கள் அவ்வெண்ணிலவில், காலச்சுவடு பதிப்பகம், நாகர்கோவில், டிசம்பர் - 2008
**மும்பை மெட்ரோ** என்பது மும்பை நகரத்திற்கான மெட்ரோ தொடருந்து அமைப்பாகும். இது மும்பையின் போக்குவரத்து நெரிசலைக் குறைப்பதற்காகக் கட்டப்பட்டு வருகிறது. இது இந்நகரில் ஏற்கனவே உள்ள மும்பை புறநகர் தொடருந்து வலையமைப்பினை வலுப்படுத்தும். 2021 இல் நிறைவடையும் என எதிர்பார்க்கப்படுகிறது. இத்திட்டம் 63 கி.மீ நீளம் உடையதாகவும் மூன்று கட்டங்களாகவும் செயல்படுத்தப்படும்.

சூன் 2006-இல் அப்போதைய பிரதமர் மன்மோகன் சிங் இதன் முதற்கட்டத்தைத் துவக்கி வைத்தார். கட்டுமானப் பணிகள் 2008 
பிப்ரவரியில் தொடங்கின. முதற்கட்டத்தின் முதல் தடம் 2014 சூன் 8-ஆம் நாள் பயன்பாட்டுக்கு வந்தது.

உலகில் அடர்த்தி மிகுந்த போக்குவரத்து பிணையங்களில் எட்டாவது இடத்தை மும்பை மெட்ரோ பிடித்துள்ளது. ஒரு நாளைக்கு 2.60 லட்சம் பயணிகள் பயன்படுத்துகின்றனர்.

சான்றுகள்
---------

1. ↑  எட்டாவது அடர்த்தியான போக்குவரத்து பிணையமாக மும்பை மெட்ரோ கண்டறியப்பட்டுள்ளது - டைம்ஸ் ஆப் இந்தியா

| * பா
* உ
* தொ
 இந்தியாவில் விரைவுப் போக்குவரத்து  |
| --- |
| சண்டிகர் மெட்ரோ\*  **·**  சென்னை மெட்ரோ  **·**  தில்லி மெட்ரோ  **·**  ஐதராபாத் மெட்ரோ\*  **·**  கான்பூர் மெட்ரோ\*  **·**  கொச்சி மெட்ரோ\*  **·**  கொல்கத்தா மெட்ரோ  **·**  லக்னோ மெட்ரோ\*  **·**  காந்திநகர் அகமதாபாத் மெட்ரோ\* (காந்திநகர் & அகமதாபாத்)  **·**  மும்பை மெட்ரோ  **·**  புனே மெட்ரோ\*  **·**  நம்ம மெட்ரோ† (பெங்களூர்)  **·**  ஜெய்ப்பூர் மெட்ரோ\*  **·**  குர்கான் விரைவு மெட்ரோ\* (குர்கோன்) |  |
| \* திட்டமிடப்பட்டுள்ளது **·** † கட்டப்பட்டு வருகிறது |
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
**சேரமான் கணைக்கால் இரும்பொறை** சேர அரச மரபைச் சேர்ந்தவர். இவர் சோழன் செங்கணான் என்பவரோடு போரிட்டு அவரால் பிடிக்கப்பட்டுச் சிறையில் அடைக்கபட்டார். சிறையில் வாடிய அவர் ஒருமுறை தாகத்துக்குத் தண்ணீர் கேட்டபோது காவலர் காலந்தாழ்த்திக் கொடுத்ததால் அதனைக் குடிக்க மறுத்து ஒரு செய்யுளைப் பாடிவிட்டு வீழ்ந்ததாக வரலாற்றில் சொல்லப்படுகிறது. அப்போது அவர் தனது நிலைக்கு இரங்கிப் பாடிய இச் செய்யுள் புறநானூற்றின் 74 ஆவது பாடலாக உள்ளது.

பாடல்
-----

குழவி இறப்பினும் ஊன்தடி பிறப்பினும்  

ஆள் அன்று என்று வாளில் தப்பார்  

தொடர்படு ஞமலியின் இடர்ப்படுத்து இரீஇய  

கேள் அல் கேளிர் வேளாண் சிறுபதம்  

மதுகை இன்றி வயிற்றுத்தீ தணியத்  

தாம் இரந்து உண்ணும் அளவை  

ஈன்மரோ இவ் உலகத்தானே?

### அக்கால வழக்கம்

பிறந்த குழந்தை இறந்துவிட்டாலும், பிறக்கும்போதே சதைப் பிண்டமாகப் பிறந்துவிட்டாலும் அந்தப் பிறவிக் குழந்தையை ஆண்மகன் அல்லவென்று எண்ணி அதனை வாளால் காயப்படுத்துவர். இப்போது நான் காயமில்லாமல் வஞ்சகத்தால் பிடிபட்டுக் கிடக்கிறேனே, நான் ஆண்மகன் ஆவேனா?

அன்றியும் என் வயிற்றுத் தீயைத் தணித்துக்கொள்வதற்காகத் தண்ணீரைக் கேட்டுப் பெற்றிருக்கிறேன். இதனை உண்ணவும் வேண்டுமா? (உண்ணக்கூடாது என்று எண்ணி நீரையும் உண்ணாமல் கிடந்து நா வறண்டு உயிர் நீத்தான்) சங்ககாலத் தண்டனை இவ்வாறு இருந்தது.

### அருஞ்சொல்

மதுகை = மன வலிமை
கேளல் கேளிர் = பகைவர் தந்த உறவாளி (காவலன்)
வேளாண் = உதவும் ஆண்மை
சிறுபதம் = சிற்றுணவாகிய தண்ணீர்

மூன்று பேர்
-----------

கணைக்கால் இரும்பொறை என்னும் பெயருடன் மூவேறு காலகட்டங்களில் சேர அரசர்கள் வாழ்ந்ததை முன்னோரின் வரலாற்றுக் குறிப்புகள் தெரிவிக்கின்றன. சோழன் செங்கணான் வரலாற்றை இங்கு ஒப்பிட்டுப் பார்த்துக்கொள்ள வேண்டும்.

1. சங்ககாலப் புலவனாகவும் காணப்படும் இந்தச் சேர மன்னன் திருப்போர்ப்புறம் என்னுமிடத்தில் சோழன் செங்கணானோடு போரிட்டபோது, சோழனால் சிறைபிடிக்கப்பட்டு, உறையூர்க் குடவாயில் கோட்டத்துச் சிறையில் தன்மான வீரனாய் உயிர் துறந்தவன். புறநானூறு 74 பாடலுக்குத் தரப்பட்டுள்ள குறிப்பு காலம் கி.பி. 125-150. இவன் சங்ககாலச் சேரர்களின் கடைசி அரசன்.
2. களவழி நாற்பது நூலைக் கேட்டு விடுவிக்கப்பட்டவன். கழுமலம் என்னும் ஊரில் போரிட்டவன். காலம் சற்று முன்பின்னாக கி.பி. 400
3. கோயில் கட்டிய கோச்செங்கணான் வரலாற்றோடு குழம்பிக் கிடப்பவன். காலம் சற்று முன்பின்னாக கி.பி. 500

காண்க
-----

* சங்ககாலத் தண்டனை

குறிப்புகள்
-----------

1. ↑  புலியூர்க் கேசிகன், 2004. பக். 126

வெளி இணைப்பு
------------

சேரமான் கணைக்கால் இரும்பொறை பாடல் புறநானூறு 74]
]

உசாத்துணைகள்
------------

* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
இப் பகுதியின் நிலப்படம்(1892)ஹோர்முஸ் நீரிணை, நிலப்படம்செய்மதிப் படம்

|
|  |
|

**ஓர்முசு நீரிணை** (ஹோர்முஸ் நீரிணை, *Straits of Hormuz*) தென்கிழக்கில் ஓமான் குடாவையும், தென்மேற்கில் பாரசீகக் குடாவையும் கொண்டு அமைந்துள்ள ஒரு குறுகலான கடற் பரப்பாகும். இதன் வடக்கில் ஈரானும், தெற்கில் ஐக்கிய அரபு அமீரகமும், ஓமானின் ஒரு பகுதியான முசாந்தமும் அமைந்துள்ளன. ஹோர்முஸ் நீரிணையில் ஹோர்முஸ் தீவும் அமைந்துள்ளது.

இந் நீரிணையின் மிக ஒடுங்கிய பகுதி 21 மைல்கள் அகலம் கொண்டது. இதிலே, ஒன்றிலிருந்து ஒன்று 2 கிலோமீட்டர் தூரத்தில் அமைந்துள்ள, ஒவ்வொன்றும் ஒரு மைல் அகலம் கொண்ட, இரண்டு கால்வாய்கள் கப்பல் போக்குவரத்துக்குப் பயன்படுகின்றன. பாரசீகக் குடாவைச் சுற்றியுள்ள, பெட்ரோலிய உற்பத்தி நாடுகள், திறந்த கடற்பகுதியை அடைவதற்கான ஒரே வழி இதுவே. உலகில் பயன்படுத்தப்படும் எண்ணெயின் 20% இந் நீரிணையூடாகவே கொண்டு செல்லப்படுகின்றது. இதனால் வளைகுடா நாடுகளைப் பொறுத்தவரை இந் நீரிணை, இராணுவ முக்கியத்துவம் கொண்ட ஒன்றாகும்.

2012ல் ஈரான் அணு உலைக்கு எதிராக அந்நாடு மீது அமெரிக்கா பொருளாதாரத் தடை விதித்துள்ளதை அடுத்து இந்த வழியே செல்லும் எண்ணெய் கப்பல்களை மறிப்போம் என்று ஈரான் அறிவித்துள்ளது, அதனைத் தொடர்ந்து இவ்வழியே ஏற்றுமதியாகும் எண்ணெய் வியாபாரத்திற்கு பெரும் அச்சுறுத்தலாக உள்ளது.

ஈரான் எண்ணெய்க்கு ஐரோப்பிய ஒன்றியம் தடை விதித்திருப்பதற்கு எதிராக அரேபிய தீபகற்பத்தின் கச்சா எண்ணெய்களை உலகிற்கு எடுத்து செல்லும் முக்கிய வழியான ஓர்முசு நீரிணையை மூடுவதற்கு ஈரான் நாடாளுமன்ற உறுப்பினர்கள் 100 பேர் கையெழுத்துயிட்டுள்ளனர்.

வெளியிணைப்புகள்
---------------

* Pipeline to bypass Hormuz to be ready soon

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-08-30 அன்று மூலதளத்திலிருந்து பரணிடப்பட்டது எடுக்கப்பட்டது. 2012-08-30 அன்று பார்க்கப்பட்டது.
2. ↑
**அலரி மாளிகை** (*Temple Trees*, சிங்களம்: අරලියගහ මන්දිරය), அல்லது **பிரதமர் இல்லம்** (*Prime Minister's House*) எனப்படுவது இலங்கைப் பிரதமரின் அதிகாரபூர்வ வதிவிடமாகும். இது கொழும்பில் கொள்ளுப்பிட்டி பகுதியில் அமைந்துள்ளது. ஒரு சில அண்மைய அரசுத்தலைவர்களும் இதனைத் தங்கள் அதிகாரபூர்வ வதிவிடமாக பாவித்து வருகின்றனர். இலங்கையின் தற்போதைய பிரதமர் ரணில் விக்ரமசிங்க இதனை பயன்படுத்தி வருகிறார்.

வரலாறு
------

அலரி மாளிகையின் வரலாறு 19 ஆம் நூற்றாண்டின் தொடக்கத்துடன் ஆரம்பமாகிறது. இதன் உரிமை பல்வேறு முக்கிய பிரித்தானிய நிருவாகிகளிடமிருந்தும் வணிகர்களிடமிருந்தும் கைமாறப்பட்டு வந்திருக்கிறது. 1830-1834 காலப்பகுதியில் இலங்கை கறுவாத் திணைக்களத் தலைவர் சான் வாபியொஃப் என்பவர் இங்கு வசித்து வந்தார். பின்னர் கொழும்பு ஒப்சேர்வர் பத்திரிகையின் முதலாவது ஆசிரியரும், பிரபல வணிகருமான ஜோர்ஜ் வின்டர் என்பவர் இதனை வாங்கினார். பின்னர் 1856 ஆம் ஆண்டில் ஜோன் பிலிப் கிறீன் எனபவருக்கு விற்கப்பட்டது. இந்த ஓரடுக்கு மனையைச் சுற்றி வளர்க்கப்பட்ட கோயில் மரங்கள் எனப்படும் அலரிச் செடிகளைக் கருத்தில் கொண்டு இம்மாளிகைக்கு அவர் *Temple Trees* எனப் பெயரிட்டார்

இம்மாளிகை பிரித்தானிய அரசாங்கத்தினால் விலைக்கு வாங்கப்பட்டு அன்றைய பிரித்தானிய நிருவாகியின் அதிகாரபூர்வ வதிவிடமாகப் பயன்படுத்தப்பட்டது. 1948 ஆம் ஆண்டில் இலங்கை விடுதலை அடைந்த பின்னர் இது முதலாவது பிரதமர் டி. எசு. சேனநாயக்காவின் வதிவிடமானது. முன்னாள் பிரதமர் சாலமன் பண்டாரநாயக்கா இதனை அதிகாரபூர்வ வைபவங்களுக்கு மட்டும் பயன்படுத்தி வந்தார்.

1962 ஆம் ஆண்டு சனவரி 27 இல் மேற்கொள்ளப்பட்ட இராணுவப் புரட்சி முயற்சி ஒன்றின் போது அலரி மாளிகையே முதன்மைத் தாக்குதல் மையமாகத் திட்டமிடப்பட்டிருந்தது. இம்முயற்சிக்கு முன்னோடியாக இங்கு நிறுத்தப்பட்டிருந்த இராணுவக் கவச வாகனங்கள் பல முன்னதாகவே அகற்றப்பட்டன. ஆனாலும், புலனாய்வுப் பகுதி, மற்றும் இலங்கைக் கடற்படையினரின் பாதுகாப்பு அலரி மாளிகைக்குக் கொடுக்கப்பட்டது. புரட்சியில் ஈடுபட்ட பல முக்கிய தலைவர்கள் கைது செய்யப்பட்டு மேலதிக விசாரணைகளுக்கு அலரி மாளிகைக்கு அழைத்து வரப்பட்டனர்.

1971 ஆம் ஆண்டில் இடம்பெற்ற மக்கள் விடுதலை முன்னணியினரின் கிளர்ச்சியின் போது அன்றைய பிரதமர் சிறிமாவோ பண்டாரநாயக்கா 1971, ஏப்ரல் 4 ஆம் நாள் தனது தனிப்பட்ட வதிவிடத்தில் இருந்து பாதுகாப்புக்காக அவசர அவசரமாக அலரி மாளிகைக்கு அழைத்து வரப்பட்டனர். பல மூத்த அமைச்சர்கள் பலரும் பாதுகாப்புக்காக இங்கு வந்து தங்கியிருந்தனர்.

1970களில் இருந்து அலரி மாளிகையைச் சுற்றிப் பாதுகாப்பு மையம் அமைக்கப்பட்டது. ஈழப்போரைக் கருதி சுற்றிவரவுள்ள பாதைகள் பல மூடப்பட்டன.

மேற்கோள்கள்
-----------

1. ↑  WINTER - Family
2. ↑  The reel taste of golden memories The reel taste of golden memories,By Noel Crusz
3. ↑  "How the British press saw Mrs Bandaranaike". த சண்டே டைம்சு. அக்டோபர் 22, 2000. .
4. ↑  "The Kataragama factor and the 1962 coup". த சண்டே டைம்சு. ஆகத்து 13, 2000. .
**ஓலை வலை மீன்பிடி முறை** என்பது இந்தியாவில் தமிழ் நாடு மாநிலத்தில் அமைந்துள்ள கடலோர பகுதியான இராமேசுவரம் மக்களால் பாரம்பரியமாக உணவுத்தேவைக்காகவும், வெளிநாட்டிற்கு ஏற்றுமதிக்காகவும் மீன்களைப் பிடிக்கும் முறையாகும். இத்தொழில் பெரும்பாலும் அழிந்துவிட்டது. ஆனால் இப்பகுதிமக்கள் இத் தொழிலை இன்னமும் உயிர்ப்புடன் காத்துவருகிறார்கள்.

மீன்பிடிப்பகுதி
---------------

இத்தொழில் நடக்கும் பிரதானமான இடம் இராமநாதபுரம் மாவட்டத்தில் அமைந்துள்ள கடல்பகுதி ஊரான இராமேசுவரத்திற்கு அருகில் அமைந்துள்ள மன்னார் வளைகுடாவும், பாக் சலசந்தியும் உள்ள கடல் பகுதி ஆகும். இத்தொழில் முறை இலங்கைக் கடல் பகுதியிலும் நடைமுறையில் உள்ளது.

சூழ்நிலை பாதிப்பு
-----------------

கோல் இழுவலை, அடிமட்ட பலகை இழுவலை, மிதவை இழுவலை, சூழ்வலை, மற்றும் சுருக்கு வலை போன்றவற்றால் சூழ்நிலை மண்டலம் பாதிக்கப்படுவதை உணர்ந்த இப்பகுதிமக்கள் *ஓலை வலை மீன்பிடி முறை*யை மட்டும் தொடர முடிவு செய்துள்ளார்கள்.

முறை
----

இந்த வகையில் மீன்களைப்பிடிக்கும் பெண்கள் கடலில் கழுத்தளவு நீரில் மூன்று பெண்கள் நின்றுகொண்டு *யூ* (U) வடிவ வலையை கடலில் போட்டுப் பின்னர் *ஓ* (O) வடிவமாக ஆகச்செய்து மீன்களைப்பிடித்து வருகிறார்கள். இதற்கு மூன்று பெண்கள் தேவைப்படுகிறார்கள். ஆட்கள் அதிகமானால் கயிற்றின் அளவு நீளமாகக் கூட்டப்பட வேண்டும். இவ்வகையான மீன்பிடி முறைக்கு அதிக முதலீடு தேவையில்லை. முதலாளித்துவ முறை இத்தொழிலில் கிடையாது.

மேற்கோள்கள்
-----------

1. ↑  ‘ஏலே லம்பா ஏலே’ நாட்டுப்புறப் பாடலுடன்﻿ பாரம்பரிய ஓலை வலை மீன்பிடி முறையை பாதுகாக்கும் பெண்கள்﻿செப்டம்பர் 5 2016 தி இந்து தமிழ்
**அன்பில் பொய்யாமொழி** (*Anbil Poyyamozhi*, இறப்பு: 28 ஆகத்து 1999) ஒர் இந்திய அரசியல்வாதியும் மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் திராவிட முன்னேற்றக் கழக அமைச்சர், அன்பில் பி. தர்மலிங்கத்தின் மூத்த மகனும், அன்பில் பெரியசாமியின் அண்ணனும் ஆவார்.

அன்பில் பொய்யாமொழி, 1989 ஆம் ஆண்டு மற்றும் 1996 சட்டமன்றத் தேர்தல்களில் தி.மு.க வேட்பாளராக திருச்சிராப்பள்ளி - இரண்டாம் தொகுதியில் இருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். பொய்யாமொழி 28 ஆகத்து 1999 இல் இறந்தார்.

பொய்யாமொழியின் மகன், அன்பில் மகேஷ் பொய்யாமொழி ஆவார். இவர் 2016 ஆம் ஆண்டு நடந்த சட்டமன்றத் தேர்தலில், திருவெறும்பூர் தொகுதியில், திமுக வேட்பாளராகப் போட்டியிட்டு, தமிழ்நாடு சட்டமன்ற உறுப்பினராக தேர்ந்தெடுக்கப்பட்டார்.

குறிப்புகள்
-----------

1. ↑  "Statistical Report on General Election 1996 for the Legislative Assembly of Tamil Nadu". Election Commission of India. Unknown parameter `|acdate=` ignored (உதவி)
2. ↑  "Tamil Nadu Legislative Assembly (Eleventh Assembly): Review 1996-2001" (PDF). Legislative Assembly of Tamil Nadu. 2017-05-07 அன்று பார்க்கப்பட்டது.
3. ↑  Kolappan, B. (21 April 2016). "Descendants shine in party of rising sun". *The Hindu*. Archived from the original on 2016-04-21. .
நேரியல் இயற்கணிதத்தில் **மும்மூலைவிட்ட அணி** (*tridiagonal matrix*) என்பது, முதன்மை மூலைவிட்டம், முதன்மை மூலைவிட்டத்திற்கு கீழமைந்த ஒரு மூலைவிட்டம், முதன்மை மூலைவிட்டத்திற்கு மேலமைந்த ஒரு மூலைவிட்டம் ஆகிய மூன்றின் உறுப்புகளை மட்டும் பூச்சியமற்றவையாகவும், ஏனைய உறுப்புகளை பூச்சியங்களாகவும் கொண்டதொரு அணியாகும். 

எடுத்துக்காட்டாக, கீழுள்ள அணியொரு மும்மூலைவிட்ட அணியாகும்.:

{\displaystyle {\begin{pmatrix}1&4&0&0\\3&4&1&0\\0&2&3&4\\0&0&1&3\\\end{pmatrix}}.}
ஒரு மும்மூலைவிட்ட அணியின் அணிக்கோவையானது அவ்வணியின் உறுப்புகளின் தொடரிகளால் (Continuant) பெறப்படுகிறது.

*n × n* மும்மூலைவிட்ட அணிகளின் கணமானது ஒரு *3n-2* பரிமாண திசையன் வெளியை அமைக்கும்.

அடிக்குறிப்புகள்
----------------

1. ↑  Thomas Muir (mathematician) (1960). *A treatise on the theory of determinants*. Dover Publications. பக். 516–525. .

வெளியிணைப்புகள்
---------------

* Tridiagonal and Bidiagonal Matrices in the LAPACK manual.
* Moawwad El-Mikkawy, Abdelrahman Karawia (2006). "Inversion of general tridiagonal matrices". *Applied Mathematics Letters* **19** (8): 712–720. doi:10.1016/j.aml.2005.11.012.. பார்த்த நாள்: 2017-05-06.
* High performance algorithms for reduction to condensed (Hessenberg, tridiagonal, bidiagonal) form
* Tridiagonal linear system solver பரணிடப்பட்டது 2014-03-10 at the வந்தவழி இயந்திரம் in C++
கோயம்புத்தூர் மாவட்டக் காவல் அல்லது கோவை மாவட்டக் காவல் என்பது தமிழ்நாடு காவல் துறையின் கோயம்புத்தூர் மாவட்டக் காவல் பிரிவு ஆகும். இது கோயம்புத்தூர் மாநகர் மற்றும் கோயம்புத்தூர் புறநகர் பகுதியான போத்தனுரைத் தவிர்த்து மாவட்டம் முழுமையிலும் தன் செயல் எல்லையைக் கொண்டுள்ளது. நேரடியாக இந்தியக் காவல் பணிக்குத் தேர்வான அல்லது இந்தியக் காவல் பணி தகுதி வழங்கப்பட்ட ஒரு காவல் கண்காணிப்பாளரால் (Superintendent of Police SP) நிருவகிக்கப்படுகிறது. காவல் கண்காணிப்பாளருக்குக் கீழே இரு கூடுதல் துணைக் காவல் கண்காணிப்பாளர்களும் (Additional Deputy Superintendent of Police ADSP) இரு துணைக் காவல் கண்காணிப்பாளர்களும் பணிபுரிகின்றனர். கோயம்புத்தூர் மாவட்டக் காவல் அலுவலகம் (DPO) கோயம்புத்தூர் மாநகரில் ஸ்டேட் பேங்க் சாலையில், மாவட்ட ஆட்சியர் அலுவலகத்தின் அருகில் செயல்படுகிறது. 

வால்பாறை, பெரியநாயக்கன் பாளையம், பேரூர், பொள்ளாச்சி ஆகிய இடங்களில் துணைக் காவல் கண்காணிப்பு அலுவலகங்கள் செயல்படுகின்றன. இவ்வலுவலகங்களில் துணைக் காவல் கண்காணிப்பாளர்கள்(DSP) செயல்படுகிறார்கள். ஆய்வாளர்களாகப் பணி புரிந்து பணி மூப்பு அடிப்படையில் பதவி உயர்வு பெற்றவர்களும், தமிழ் நாடு அரசுப் பணியாளர் தேர்வாணையத்தால் தமிழ் நாடு அரசுப் பணியாளர் தேர்வாணையம் நேரடியாகத் தெரிவு செய்யப்பட்டவர்களும் இப் பதவிகளை வகிக்கின்றனர்.

இந்தத் துணைக் காவல் கண்காணிப்பாளர்களுக்குக் கீழ் பல காவல் நிலையங்கள் செயல்படுகின்றன. இக்காவல் நிலையங்களில் ஆய்வாளர்கள், தலைமைக் காவலர்கள், எழுத்தர்கள், காவலர்கள், ஓட்டுனர்கள் ஆகியோர் பணிபுரிகின்றனர். 

மாவட்டக் காவல் அலுவலகத்தில் அமைச்சுப் பணியாளர்களும் பணிபுரிகின்றனர். இவர்களுடைய பணிகளில், காவல் கண்காணிப்பாளரின் நேர்முக உதவியாளரில் தொடங்கி, உதவியாளர் வரை பல்வேறு பணி நிலைகள் உள்ளன. இப்பணியாளர்களில் வேலை வாய்ப்பு அலுவலகத்தில் பதிவு செய்தவர்கள், தமிழ் நாடு அரசுப் பணியாளர் தேர்வாணையத்தின் வாயிலாகத் தேர்வு பெற்றவர்கள், மற்றும் காவல் பணியில் இருக்கும் பொழுது உயிர் நீத்தோரின் வாரிசு அடிப்படையில் தகுந்த கல்வித்தகுதியுடன் பணியமர்த்தப்பட்டவர்கள் ஆகியோர் அடங்குவர். 

கோயம்புத்தூர் மாவட்டக் காவல் வலை தள முகவரி:  பரணிடப்பட்டது 2011-02-07 at the வந்தவழி இயந்திரம்
தொலை தூர விண்வெளி வலைப் பின்னல்
கோல்ட்ஸ்டோனில் அமைந்துள்ள 70மீ அலைவாங்கி
**தொலை தூர விண்வெளி வலைப் பின்னல்** (The Deep Space Network (DSN)) ஆகும். இவை உலகளாவிய வலைப்பின்னல் ஆகும். இவற்றில் மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களில் இருப்பிடத்தை அறியவும் அவற்றைக் கண்காணித்து கட்டுப்படுத்தவும் முடியும். உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 2008 ஆம் ஆண்டில் நிறுவப்பட்டது. மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன.

அமைவிடங்கள்
-----------

தொலை தூர விண்வெளி வலைப் பின்னல் இயக்க மையம்
*தொலை தூர விண்வெளி வலைப் பின்னல்* அலைவாங்கிகள் 120° இடைவெளியில் உலகின் மூன்று இடங்களில் அமைக்கப்பட்டுள்ன. இதன் மூலம் தொலைதூரச் செயற்கைக் கோள்களை ஒரு இடத்தில் இருந்து கண்காணிக்க இயலாவிட்டாலும் அடுத்த இடத்திலிருந்து கண்காணிக்கவோ கட்டுப்படுத்தவோ இயலும். 
அவை,

* அமெரிக்காவின் கலிபோர்னியாவில் அமைந்துள்ள *கோல்ட்ஸ்டோன் தொலை தூர விண்வெளித் தகவல்தொடர்பு வளாகம்* (Goldstone Deep Space Communications Complex)
* ஆஸ்திரேலியாவின் கான்பெராவிலுள்ள *கான்பெரா தொலை தூர விண்வெளித் தகவல்தொடர்பு வளாகம்* (Canberra Deep Space Communication Complex )
* ஸ்பெயின் நாட்டின் மாட்ரிட்டிலுள்ள *மாட்ரிட் தொலை தூர விண்வெளித் தகவல்தொடர்பு வளாகம்* (Madrid Deep Space Communication Complex)

மேற்கோள்கள்
-----------

1. ↑   Haynes, Robert (1987). *How We Get Pictures From Space* (Revised edition ). Washington, D.C.: U.S. Government Printing Office.. பார்த்த நாள்: 2013-09-19.
2. ↑  "About the Deep Space Network". JPL. 2012-06-08 அன்று மூலம் பரணிடப்பட்டது. 2012-06-08 அன்று பார்க்கப்பட்டது.
வீட்டிற்குப் பின்புறம் அமைந்த ஜௌகர் அசோகர் பெரும் பாறைக் கல்வெட்டு, ஆண்டு 1895
ஜௌகர் கல்வெட்டு அமைவிடத்தின் வரைபடம்

**சௌகர்** அல்லது **ஜௌகர், சௌகடு, ஜௌகட்** (**Jaugarh or Jaugada**), இந்தியாவின் ஒடிசா மாநிலத்தில் கஞ்சாம் மாவட்டத்தில் அமைந்த பழைய சிதிலமடைந்த கோட்டை ஆகும். இங்கு பேரரசர் அசோகர் நிறுவிய பெரும் பாறைக் கல்வெட்டு உள்ளது. இது பெர்காம்பூருக்கு வடமேற்கே 35 கிலோ மீட்டர் தொலைவிலும், மாநிலத் தலைநகரம் புவனேஸ்வருக்குத் தென்மேற்கே 160 கிலோ மீட்டர் தொலைவிலும் உள்ளது. அசோகர் கைப்பற்றிய கலிங்க நாட்டின் கோட்டை இவ்விடத்தில் இருந்தது. அசோகரின் கல்வெட்டால் இவ்வூர் புகழ் பெற்றது. 

அசோகரின் கட்டளைகள் கொண்ட கல்வெட்டு
இக்கல்வெட்டு கிமு 250-இல் அசோகரால் நிறுவப்பட்ட பெரும் பாறைக் கல்வெட்டாகும். இக்கல்வெட்டில் 16 சொற்றொடர்கள் உள்ளன. இதன் வடகிழக்கே 250 கிலோ மீட்டர் தொலைவில் அமைந்த அசோகரின் தௌலி கல்வெட்டைப் போன்றே இதுவும் பிராமி எழுத்தில் உள்ளது. 

* அசோகரின் ஜௌகர் கல்வெட்டு அசோகரின் ஜௌகர் கல்வெட்டு
* அசோகரின் கல்வெட்டு, ஜௌகர் அசோகரின் கல்வெட்டு, ஜௌகர்

ஜௌகர் is located in South Asiaதில்லி**தில்லி**Gujarra**Gujarra**சரு மருசரு மருஉதயகோலம்**உதயகோலம்**நித்தூர்**நித்தூர்**'''மஸ்கி''''''மஸ்கி'''SiddapurSiddapurபிரம்மகிரிபிரம்மகிரிJatinga**Jatinga**Pakilgundu**Pakilgundu**Rajula Mandagiri**Rajula Mandagiri**Yerragudi**Yerragudi**'''சாசாராம்''''''சாசாராம்'''Rupnath**Rupnath**பைரத்****பைரத்****அலகாபாத்****அலகாபாத்******அக்ரௌரா**அக்ரௌரா**பராபர்****பராபர்**தட்சசீலம்(அரமேயம்)**தட்சசீலம்**  
**(அரமேயம்)**லக்மான்(அரமேயம்)**லக்மான்**  
**(அரமேயம்)**மஸ்கிகவிமத்-பால்கிகுண்டுJatinga/Rameshwara**மஸ்கி**  
கவிமத்-பால்கிகுண்டு  
**Jatinga/Rameshwara**Rajula/MandagiriBrahmagiri UdegolamSiddapurNittur**Rajula/Mandagiri**  
**Brahmagiri**  
 **Udegolam**  
**Siddapur**  
**Nittur**அக்ரௌரா சாசாராம்அக்ரௌரா  
 சாசாராம்காந்தாரம்காந்தாரம்  
காந்தாரம்காந்தாரம்YerragudiYerragudiகிர்நார்கிர்நார்தௌலிதௌலிகல்சிகல்சிநள சோப்ராநள சோப்ராஜௌகுடாஜௌகுடாசபாஷ் கார்கிசபாஷ் கார்கிமன்செராமன்செராசன்னதிசன்னதிசாரநாத்சாரநாத்சாஞ்சிசாஞ்சிலும்பினிநிகாலி சாகர்லும்பினி  
நிகாலி சாகர்  
நிகாலி சாகர்நிகாலி சாகர்நந்தன்காட்நந்தன்காட்கௌசாம்பிகௌசாம்பிதோப்ராதோப்ராமீரட்மீரட் ஆராராஜ்ஆராராஜ்ஆராராஜ்ஆராராஜ்ராம்பூர்வாராம்பூர்வாஐ கனௌம்ஐ கனௌம்  
பாடலிபுத்திரம்பாடலிபுத்திரம்உஜ்ஜைன்*உஜ்ஜைன்*class=notpageimage| சிறு பாறைக் கல்வெட்டுக்கள்  
 பிற சிறு பாறைக் கல்வெட்டுகள்  
 பெரும் பாறைக் கல்வெட்டுக்கள்  
 சிறு தூண் கல்வெட்டுக்கள்   
 பெரிய தூண் கல்வெட்டுக்கள்  
 *தலைநகரங்கள்*

இதனையும் காண்க
--------------

* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்

மேற்கோள்கள்
-----------

1. ↑  The Geopolitical Orbits of Ancient India: The Geographical Frames of the Ancient Indian Dynasties by Dilip K Chakrabarty p.32

* Yule, Paul, Early Historic Sites in Orissa (Delhi 2006) ISBN 81-89645-44-7

வெளி இணைப்புகள்
---------------

* Photo Gallery of Jaugada
* Ashokan Rock - Edicts - Jaugada - Ganjam - maps.google
**உளப்பகுப்பாய்வுத் திறனாய்வு** அல்லது **உளவியல் திறனாய்வு** என்பது, உளப்பகுப்பாய்வுத் துறை வழங்கிய பல்வேறு கருத்தாக்கங்களை அடிப்படையாகக் கொண்டு இலக்கியத்தை அணுகித் திறனாய்வு செய்வதாகும். படைப்பாளியின் மன எழுச்சியினால் உருவாகும் இலக்கியம் வாசகர்களின் மனத்துடன் பேசுகிறது என்பதனால், இலக்கியத்துக்கும் உளவியலுக்கும் நெருங்கிய தொடர்பு உண்டு. மனித மனமே அறிவியல், கலை தொடர்பான அனைத்துப் படைப்புக்களுக்கும் கருவறையாக அமைந்துள்ளதால், மனத்தை ஆய்வு செய்யும் துறையான உளவியல் இலக்கியத்தை ஆராய்வதற்கு உகந்தது என்கின்றனர். உளவியலாளர் சிக்மண்ட் ஃபிராய்டின் உளப்பகுப்பாய்வுக் கோட்பாடுகளே இவ்வகைத் திறனாய்வுக்கு அடிப்படையாக அமைந்துள்ளன.

குறிப்புக்கள்
-------------

1. ↑  பஞ்சாங்கம், க. 2011. பக். 128.
2. ↑  நடராசன், தி. சு. 2009. பக். 88.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
**கோயம்புத்தூர் மான்காடு தேவி ஸ்ரீ கருமாரியம்மன் கோயில்** தமிழ்நாட்டில் கோயம்புத்தூர் மாவட்டம், கோயம்புத்தூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மான்காடு தேவி ஸ்ரீ கருமாரியம்மன் சன்னதியும், விநாயகர், முருகன், கருப்பராயன், சிவன், துர்க்கையம்மன், தட்சணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஆடி மாதம் ஆடித்திருவிழா, கூல் ஊற்றுதல் , பூவோடு முக்கிய திருவிழாவாக நடைபெறுகிறது. மார்கழி மாதம் தனுர் பூஜை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கால்நடை அளித்தல்** என்பது இந்து சமயக் கோவில்களில் பக்தர்கள் செலுத்தும் நேர்த்திக்கடனாகும்.  இதற்கு பக்தர்கள் இறைவனிடம் தாங்கள் எண்ணும் காரியம் நிறைவடைந்தால் கோழி, ஆடு, மாடு போன்றவற்றை அளிப்பதாக வேண்டிக் கொள்கின்றனர். அவ்வாறு நிறைவேறியதும் கால்நடையை வாங்கி கோவில் நிர்வாகத்திடம் ஒப்படைக்கின்றனர். மிக அரிதாக மயில், குதிரை போன்றவைகளையும் நேர்த்திக் கடனாக கொடுக்கப்படுகின்றன.

இவ்வாறு பக்தர்கள் தருகின்ற கால்நடைகளைப் பராமரிக்க தொழுவங்கள் கோவில்களில் உள்ளன. தொழுவங்கள் வைத்து பராமரிக்க முடியாத கோவில்களில் கால்நடைகள் ஏலம் விடும் நடைமுறை இருந்தது. பல கோயில்களில் இறைச்சிக்காக இந்த மாடுகள் விற்கப்படுவதை அறிந்து இந்து சமய அறநிலையத் துறை 12.3.2001ல் கோயில் மாடுகளை கோசாலைகளுக்கு கொடுத்துவிட வேண்டுமென ஆணை பிறப்பித்துள்ளது.

கோயில் மாடுகள்
--------------

நேர்ந்துவிட்ட மாடுகளை கோவில் மாடுகள் என்று அழைக்கின்றனர். இந்த மாடுகளை சில கோயில் நிர்வாகம் கயிறுகளைக் கொண்டு கட்டாமல், சுதந்திரமாக விடுகின்றன. கோயில் மாடுகளுக்கு உணவளித்தால் நன்மை நிகழும் என்று சில வீடுகளிலும், கடைகளிலும் தொடர்ந்து உணவுகள் வைக்கப்படுகின்றன. இந்தக் கோயில்மாடுகள் அவற்றை உண்டு வாழ்கின்றன. கோவிலுக்கு வருகின்ற பக்தர்களும் தொழுவங்களில் உள்ள மாடுகளுக்கு புற்கள் மற்றும் அகத்திக்கீரையை உண்ணத் தருகின்றனர். 

சல்லிக்கட்டிற்கு கோவில் மாடுகளை விடும் வழக்கமும், அம்மாடுகள் மரணமடைந்தால் உடலடக்கம் செய்யும் வழக்கமும் உள்ளது.

இவற்றையும் காண்க
----------------

* கோயில் மாடு ஓட்டம்
* ஏறுதழுவல்

ஆதாரங்கள்
---------

1. ↑  நேர்த்திக் கடன்-தமிழாய்வு தளம்
2. ↑  "சிவன், அம்பாள், முருகனுக்கு உகந்த தைப்பூச திருநாள்- வழிபாட்டு முறைகள்- தினகரன்". 2015-01-23 அன்று மூலம் பரணிடப்பட்டது. 2016-06-16 அன்று பார்க்கப்பட்டது.
3. ↑  இறைச்சிக்காக ஏலம் போகும் கோயில் மாடுகள்! கோசாலை அமைக்கப்படுமா?-தினமணி
4. ↑  [ ஜல்லிக்கட்டில் வெற்றிக்கோப்பைகளை குவித்த கோயில் மாடு மரணம் : 
சோகத்தில் மூழ்கிய கிராமம்- நக்கீரன் 16, நவம்பர் 2011]
[*தொடர்பிழந்த இணைப்பு*]

வெளி இணைப்புகள்
---------------

* கோயில் மாடு - இரா.ரெங்கசாமி பாடல்
**ஜ்** (*j*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.

ஜகர உயிர்மெய்கள்
----------------

ஜகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஜ் + அ | ஜ | ஜானா |
| ஜ் + ஆ | ஜா | ஜாவன்னா |
| ஜ் + இ | ஜி | ஜீனா |
| ஜ் + ஈ | ஜீ | ஜீயன்னா |
| ஜ் + உ | ஜு | ஜூனா |
| ஜ் + ஊ | ஜூ | ஜூவன்னா |
| ஜ் + எ | ஜெ | ஜேனா |
| ஜ் + ஏ | ஜே | ஜேயன்னா |
| ஜ் + ஐ | ஜை | ஜையன்னா |
| ஜ் + ஒ | ஜொ | ஜோனா |
| ஜ் + ஓ | ஜோ | ஜோவன்னா |
| ஜ் + ஔ | ஜௌ | ஜௌவன்னா |

பயன்பாடு
--------

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஜகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஜனவரி, ஜான், ஜிமெயில், ஜீன்ஸ், ஜுப்பிட்டர், ஜூலை, ஜெனீவா, ஜேர்மனி, ஜைல்ஸ், ஜொகானஸ்பர்க், ஜோக், ஜௌடகாந்தாரி, ஹஜ் முதலிய சொற்களைக் குறிப்பிடலாம்.

கிரந்தக் கலப்பற்ற தமிழ்
-----------------------

ஜகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஜகரத்தைச் சகரமாக எழுதுவது பெருவழக்கு. மொழிக்கு முதலில் ஜகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஜனவரி-சனவரி, ஜூன்-சூன்). இலங்கை வழக்கின்படி, மொழிக்கு முதலில் ஜகரம் வந்தால் அதனை யகரமாகவும் எழுதுவதுண்டு (எடுத்துக்காட்டுகள்: ஜப்பான்-யப்பான், ஜன்னல்-யன்னல்). மொழிக்கு முதலில் *ஜ்* வந்தால் அதனை விட்டு விட்டு எழுதுவதுண்டு (எடுத்துக்காட்டு: ஜ்ஞானம்-ஞானம்). சில சமயங்களில் வேறு மாதிரியும் எழுதுவதுண்டு (ஜ்யோதி-சோதி).

சொல்லொன்றின் இடையில் அல்லது இறுதியில் ஜகர உயிர்மெய் வந்தால் அதனைச் சகரமாக அல்லது யகரமாக எழுத வேண்டும் (எடுத்துக்காட்டு: பங்கஜம்-பங்கசம், பங்கயம்).

சொல்லின் இடையில் *ஜ்* வந்தால் அதனை *ச்சி* அல்லது *ச்சு* என்று எழுத வேண்டும் (எடுத்துக்காட்டுகள்: வஜ்ரபானி-வச்சிரபானி, வாஜ்பாய்-வாச்சுபாய்). சொல்லொன்றின் இறுதியில் *ஜ்* வருமாயிருந்தால் அதனை *ச்சு* என்று எழுத வேண்டும் (எடுத்துக்காட்டு: ஹஜ்-அச்சு).

சில சொற்களில் ஜகர உயிர்மெய் வருமிடத்துக் கூடுதல் அழுத்தம் தருவதற்காக அதனை *ச்ச* என்றும் எழுதுவதுண்டு (எடுத்துக்காட்டு: ராஜஸ்தான்-இராச்சசுத்தான்).

மேற்கோள்கள்
-----------

1. ↑  6.5 வரலாற்று நோக்கில் எழுத்துச் சீர்திருத்தம்
2. ↑  "தமிழ் எழுத்துக்கள் + வடமொழி எழுத்துகள்". 2012-05-27 அன்று மூலம் பரணிடப்பட்டது. 2012-04-22 அன்று பார்க்கப்பட்டது.
3. ↑  கட்டுரைக் கசடறை என்னும் வியாச விளக்கம்
தரைப்படையினர் வணக்கம் தெரிவிக்கும் முறை
கடற்படையினர் வணக்கம் தெரிவிக்கும் முறை
**வணக்கமுறை** அல்லது **வணக்கச்செயல்** (Salute) என்பது வணக்கம் அல்லது மரியாதை தெரிவிக்கும் சைகையாகும். துவக்க காலத்தில் இராணுவத்தில் ஆயுத அசைப்பு அல்லது கொடியசைப்பு மூலம் வணக்க முறைகள் கடைபிடிக்கப்பட்டது. பின்னர் சமூகம் மற்றும் நிறுவனங்களிலும் இவ்வணக்க முறைகள் பல வழிகளில் கடைபிடிக்கப்பட்டு வருகிறது. ஆயுத அசைப்பு அல்லது கொடியசைப்பு மூலம் தெரிவித்து வந்த வணக்க முறைகள், பின்னர் மாற்றப்பட்டு, கைகளை உயர்த்தி வணக்கம் தெரிவிக்கும் முறைகள் கடைபிடிக்கப்பட்டு வருகிறது.

இராணுவத்தில் வணக்க முறைகள்
--------------------------

தரைப்படையினர் நிமிர்ந்து நின்று வலது கையை உயர்த்தி, உள்ளங்கை வெளிப்புறமாக காட்டி, வலதுபக்க நெற்றியில் வைத்து உயர் இராணுவ அதிகாரிகளுக்கு வணக்கம் செலுத்தும் முறை பொதுவாக உள்ளது. சில நாடுகளின் இராணுவத்தில் சில மாற்றங்களுடன் வணக்க முறை செலுத்துகிறது.

கடற்படை வீரர்கள் மட்டும், தங்களது வலது உள்ளங்கையை நெற்றிக்கிடையாக வைத்து உயர் அதிகாரிகளுக்கு வணக்கம் கூறும் முறையை கொண்டுள்ளனர்.

இராணுவத்தில் கால நேரத்திற்கு பல வகைகளில் வணக்கம் செலுத்தப்படுகிறது. கை சைகளாலும், துப்பாக்கி அல்லது பீரங்கிகளால் சுட்டும், கொடிகளை உயர்த்திப் பிடித்தும், தலையில் அணிந்துள்ள தொப்பிகளை கழற்றி தலை குனிவதன் மூலமும் மற்றும் பிற வகைகளிலும் வணக்கம் அல்லது மரியாதை செலுத்தப்படுகிறது.

சாரணர் இயக்கத்தில்
------------------

சாரணர் இயக்கத்தினர் வணக்கம் தெரிவிக்கும் முறை
சாரணர் இயக்கத்தில் வலது கையை உயர்த்தி உள்ளங்கையை நெற்றியில் வெளிப்புறமாக வைத்து, இடது கையால், உயர் அதிகாரியின் இடது கையை குலுக்குவதன் மூலம் வணக்கச் செயலை வெளிப்படுத்துகின்றனர்.

தோற்றம்
-------

மேற்கத்திய இராணுவக் குறிப்புகளின் படி, மேற்கத்திய நாட்டுப் போர் வீரர்கள் (knights) ஒருவருக்கொருவர் வாழ்த்து கூறும் போது, தங்களது தலைக்கவசங்களை கழற்றி வணக்கம் தெரிவித்தனர். 
1745-ஆம் ஆண்டின் பிரித்தானியாவின் இராணுவக் கட்டளை நூலில் போர் வீரர்கள் மற்றும் பிற அதிகாரிகள் தங்களது தொப்பிகளை கழற்றி, குனிந்து தங்களது உயர் இராணுவ அதிகாரிகளுக்கு வணக்கம் செலுத்தும் முறைகள் குறித்து விளக்கப்பட்டுள்ளது.

மேற்கோள்கள்
-----------

1. ↑  "See external picture". 123rf.com. 2012-02-01. 2014-01-28 அன்று பார்க்கப்பட்டது.
2. ↑  "Origin of the Hand Salute" பரணிடப்பட்டது 2015-12-26 at the வந்தவழி இயந்திரம், US Army Quartermaster Center & School, retrieved 27 September 2014

* Leonard Wong, Douglas C. Lovelace, Jr.: *Knowing when to Salute*, Strategic Studies Institute of the US Army War College, July 2007